Na web stranicama Općine Čavle objavljen je prijedlog Odluke o davanju u zakup javne površine za postavu privremenih objekata na području Općine Čavle te se poziva zainteresirana javnost na Savjetovanje o istoj.

Pravna osnova za donošenje ove Odluke je članak 104. Zakona o komunalnom gospodarstvu (˝Narodne novine˝ broj: 68/18, 110/18, 32/20).

Odluka o davanju u zakup zemljišta za postavu privremenih objekata na području Općine Čavle (u daljnjem tekstu: Odluka) donesena je sjednici Općinskog vijeća Općine Čavle dana 2. lipnja 2016. godine te je objavljena u Službenim novinama Primorsko- goranske županije br. 14/16.

Obzirom da je predmetnu Odluku potrebno prilagoditi trenutnim uvjetima i potrebama predlaže se donošenje nove Odluke.

U odnosu na postojeću Odluku predlaže se da se povremeno korištenje javnih površina uvrsti u Odluku o porezima Općine Čavle, da se zakup javnih površina za postavu privremenih objekata zasniva na vremensko razdoblje od jedne do maksimalno pet godina provođenjem javnog natječaja, a za što se sklapa ugovor o zakupu te se predlaže visina zakupnina kako slijedi:

|  |  |
| --- | --- |
| Privremeni objekti | Visina mjesečne zakupnine/m2 |
| Kiosci i montažni objekti | 15,00 EUR |
| Uslužna naprava | 15,00 EUR |
| Reklamni i oglasni predmeti | 5,00 EUR |
| Ugostiteljske terase  | 1,00 EUR |

Rok za podnošenje prijedloga je do 9. prosinca 2024. godine do 11.00h. Prijedlozi se mogu dostaviti pisanim putem i na elektroničku adresu: pisarnica@cavle.hr.

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeni na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst Odluke o kojoj će raspravljati Općinsko vijeće kao tijelo koje Odluku usvaja.

 Općinska načelnica

KLASA: 370-01/24-01/03

URBROJ: 2170-17-01/01-24-1

Čavle, 8. studenog 2024.g.